164 



hertil i et ejendommeligt Organisationsforhold, som jeg ej finder 

 noget Analogon til i de øvrige Dyreklasser. Paa Rygfladen af 

 alle Decapoder (tibenede Krebs) befinder sig et meget stort 

 Reservoir, omsluttet til alle Sider ved en Membran; i dette 

 Reservoir udmunde, men hver for sig, de Strømme af Ernærings- 

 vædsken, der komme fra Gjællerne, hvorfor det bestandigt er 

 fyldt med en Vædske, og i Midten af dette Reservoir svømmer 

 Hjærtet, indsugende gjennem sine 6 store Aabninger den om- 

 talte Vædske. Angaaende dette Punkt bleve vi naturligvis ikke 

 enige; enhver blev ved sin Mening, appellerende til Tiden at 

 decidere det; det samme var Tilfældet med det tredje Punkt: 

 Tilstedeværelsen af 6 Ridser i Hjærtet, som han ivrig bestred.« 



Denne Meningsforskjel hindrede dog ikke, at Lund jo fandt 

 en venlig og anerkjendende Modtagelse hos Milne-Edwards, som 

 strax Dagen efter gjorde ham bekjendt med V. Audouin, og af 

 denne, som vistnok var den af Zoologerne i Paris, hvem Lund 

 sluttede sig nærmest til, fik han atter nogle anbefalende Linjer 

 til Cuvier. Ogsaa hos ham fandt han en velvillig Modtagelse, 

 og i Cuviers videnskabelige Aftenselskaber fik han Lejlighed til 

 at lære at kjende en stor Del af Paris' dalevende Naturforskere og 

 andre videnskabelige Berømtheder; ogsaa Humboldt, som den 

 Vinter to Gange kom til Paris, fik Lund der at se og blev fore- 

 stillet for ham. Cuvier læste netop paa den Tid ved College 

 de France om Naturvidenskabernes Historie, og Lund fik saa- 

 ledes Lejlighed til at høre en Række af disse glimrende og med 

 Rette berømte Forelæsninger; men han indskrænkede sig ikke 

 til dem; paa Grund af sin forestaaende nye Rejse til Brasilien 

 ønskede han at forøge sine Kundskaber i Astronomi, Fysik og 

 Kemi og bivaanede til den Ende ogsaa Biots , Amperes og 

 Thenards Forelæsninger. 



Det paa mange Maader fængslende og ansporende Samliv 

 med den naturhistoriske Verden i Paris fortsattes til Maj Maaned 

 det følgende Aar, da han vendte hjem for at tilbringe nogen 

 Tid i sin Families Kreds, inden han paany rejste til Brasilien. 



